Altdorf (Uri)

Altdorf je hlavné mesto kantónu Uri v strednom Švajčiarsku. K 31. decembru 2011 v meste žilo 8 903 obyvateľov. 

V Altdorfe končí E41, vychádzajúca z Dortmundu a mestom prechádza ešte E35. 

 Geografia 
Altdorf pozostáva z mesta v údolí rieky Reuss a osád roztrúsených na Eggbergu na plošine nad mestom. Hraničí s obcami Attinghausen a Seedorf na západe, Flüelen na severe, Bürglen na juhu a východe a napokon Schattdorf na juhu.

Rozloha obce je 10,23 km². Z tejto plochy je 46,5 % (4,76 km²) využívanej na poľnohospodárske účely, kým 39,3 % (3,95 km²) tvorí les. Zástavba zaberá 2 percentá (0,2 km²), dopravná infraštruktúra 4,3 % plochy (0,44 km²). 

 Podnebie 

 História 
Dokladom najskoršieho osídlenia oblasti Altdorfu sú bronzové sekerky z laténskeho obdobia a železné nástroje z 3. storočia pred Kr. Ľudia, ktorí sa usídľovali v tejto oblasti, sa usadili v lesoch a postupne sa posúvali k brehom rieky Reuss. Pre periodické záplavy na rieke sa museli obyvatelia nižšie položených sídlisk vrátiť do „starej dediny“, čo môže byť zdrojom názvu Altdorf.Altdorf website-History-First Settlement prístup 22. november 2008 (po nemecky)

Po zániku Rímskej ríše sa miestni Galo-Románi začali miešať s germánskymi Alamanmi (7. storočie). Najstarším dokladom prítomnosti Alamanov je hrob ozbrojeného jazdca datovaný na roky 670 – 680 nájdený v miestnom kostole.  Prvá písomná zmienka o mieste s názvom Alttorf pochádza z roku 1223. V 16. až 19. storočí bolo mesto známe ako Uri. 

Altdorf je známy ako miesto, kde podľa legendy, Viliam Tell zostrelil jablko z hlavy svojho syna. Táto udalosť sa podľa tradície udiala na trhovisku, kde bola v roku 1895 postavená socha Tella a jeho syna. 

V roku 1906 bola otvorená električková trať medzi Altdorfom a Flüelenom, ktorá bola uzavretá v roku 1951.

 Vývoj obyvateľstva 

 Rok Počet obyvateľov Švajčiarski občania Nemecky hovoriaci (v %) Rímskokatolíci (v %) 1600  cca 3 100    1629  cca 1 500    1650  cca 3 000    1743  3 025    1799  cca 2 000    1837  1 903    1850  2 112  2 088  1880  2 906  2 734 97.9 %  96.0 % 1910  3 854  3 515 94.2 %  93.6 % 1930  4 240  3 984 94.7 %  92.0 % 1950  6 576  6 236 94.5 %  88.7 % 1970  8 647  7 659 89.7 %  89.4 % 1990  8 282  7 158 88.0 %  84.3 % 2011  8 903  -  -  - zdroj:

 Partnerské mestá 
  Altdorf bei Nürnberg (Nemecko)

 Referencie 

 Pozri aj 
 Zoznam miest vo Švajčiarsku

 Iné projekty 

 Externé odkazy 
 Oficiálna stránka

 Zdroj 

Kategória:Mestá vo Švajčiarsku
Kategória:Hlavné mestá švajčiarskych kantónov
Kategória:Obce v kantóne Uri